‫- בפרקים הקודמים של "סוכן הלילה" -‬
‫ציין את שמך.‬ ‫-פיטר סת'רלנד.‬
‫ידעת שהאנשים האלו הם סוכנים זרים?‬
‫לא, לא אז.‬
‫היי, עקבו אחרייך?‬ ‫-לא.‬
‫אבל כולם במשלחת דרוכים אחרי אמש.‬
‫אומרים ששברת לאחד השומרים את עצם הבריח.‬
‫מצאתי את זה על המעקה.‬
‫היא עובדת איתי. אוודא שהיא תקבל את זה.‬
‫הצילומים של רוז אצלך?‬ ‫-לא הבאתי אותם.‬
‫אנחנו חייבים לדעת מה יש בהם.‬
‫אם המסמכים האלו חשובים כמו שאתה אומר,‬
‫תוציא את המשפחה שלי מאיראן.‬
‫אל תתקרבו.‬
‫קדימה!‬
‫פרהאד.‬
‫אני חוזר.‬
‫רק תוריד את האקדח, פרהאד.‬
‫פרהאד!‬
‫הרגת את הבן שלי!‬
‫כן.‬ ‫-המצב השתבש.‬
‫האח שלף אקדח וירה בי.‬
‫אני... הייתי חייב לירות בו.‬
‫הוא מת.‬
‫הבנתי.‬
‫הם בטוחים?‬
‫כן. כן, הם בטוחים.‬
‫- שלוש עשרה שנה קודם -‬
‫קת'רין.‬
‫קאת!‬
‫יש משהו?‬ ‫-כלום.‬
‫אולי הוא חמק בזמן שהחלפנו משמרת‬ ‫ונטש את המכונית?‬
‫אנטון סידורוב הוא סוכן ביון רוסי‬
‫עם ניסיון של עשר שנים במעקב נגדי.‬
‫הוא רוצה שתפקפקי בעצמך. זה משחק של סבלנות.‬
‫ואת מפסידה, ילדה.‬
‫אם אתה מתפלל לאיש הגדול,‬ ‫ברור שהוא לא מקשיב.‬
‫רוצה לנסות בעצמך? בבקשה.‬
‫נואה, תתעורר. זה אנטון.‬
‫הוא נוסע.‬
‫קדימה, בואי נזוז.‬
‫נואה?‬
‫יש שתי מיטות לא מסודרות.‬ ‫לא נראה לי שאנטון לבד.‬
‫נואה!‬
‫פעולת לילה!‬
‫ביקשת לראות אותי, אדוני.‬ ‫-כן. היכנסי.‬
‫שמו יורי אברמוב.‬
‫הוא מדבר? על מה?‬
‫על השותף שלו, היעד המקורי שלכם,‬ ‫על מקום הימצאו של אנטון.‬
‫פריצת האבטחה בפנטגון.‬
‫האיש שלהם בפנים, כמה פעמים הם נפגשו,‬ ‫הסדרי התשלום, הכול.‬
‫איך שברנו אותו תוך יומיים?‬ ‫-בנוסף לזה שיש לה בן אידיוט,‬
‫אימו המסכנה של יורי סובלת מסרטן דם נדיר.‬
‫הבטחנו לטפל בה‬
‫ולוודא שרופא הכלא יתקין לו עין מזכוכית.‬
‫רציתי רק שתדעי שמותו של נואה...‬
‫לא היה לחינם.‬
‫אני רוצה שתתחילי לאסוף מידע‬ ‫על החפרפרת של יורי.‬
‫לא כדאי שאני אעשה זאת.‬
‫זאת לא הייתה אשמתך, קת'רין.‬
‫עדיף שתיתן את זה לאחד הסוכנים האחרים שלך.‬
‫למישהו שלא שרד רק בגלל מזל.‬
‫ב-99 מתוך 100 פעמים,‬ ‫הבהמה הזה היה מוחץ אותך כמו מקק.‬
‫אבל מימשת את התרחיש היחיד שבו הצלחת לשרוד,‬
‫לעצור אותו ולאפשר לנו לפצח את התיק.‬
‫זה לא היה מזל.‬
‫איבדתי כבר סוכן טוב אחד.‬
‫אני מעדיף לא לאבד עוד.‬
‫החפרפרת באף-בי-איי?‬
‫איך קוראים לו?‬
‫פיטר סת'רלנד.‬
‫- סוכן הלילה -‬
‫מה עכשיו?‬
‫אימא שלך ואחיך‬
‫יחליפו מטוס באיסטנבול ובפריז‬ ‫כדי לטשטש את העקבות.‬
‫הם יגיעו לניו יורק מחר בערב.‬
‫מה לגביי? מה עליי לעשות עד אז?‬
‫ברגע שתיתני לנו את הצילומים,‬ ‫נעביר אותך לבית בטוח‬
‫באזור מאובטח מחוץ לשגרירות.‬
‫אז פשוט ללכת עכשיו?‬
‫אלא אם יש בעיה.‬
‫לא, זה רק קורה כל כך מהר.‬
‫זה כמעט נגמר.‬
‫הכול בסדר?‬
‫זה מהעבודה. האלה בטח תוהה איפה אני.‬
‫הייתי אמורה לחזור מהרופאה לפני 20 דקות.‬
‫אתקשר לשם.‬ ‫-כן.‬
‫תודה.‬
‫מה? מה קרה?‬
‫הייתה בעיה.‬
‫אחיה של נור.‬
‫איפה את?‬ ‫-עדיין אצל הרופאה.‬
‫יש לה עיכוב.‬
‫טוב, תחזרי מיד.‬
‫מה קרה?‬
‫ג'אבד ואנשיו חקרו אותי במשך שעתיים‬
‫על האישה במסיבה שמסרה לי טלפון נייד.‬
‫לג'אבד יש צילומים.‬ ‫-מה...?‬
‫מה אמרת לו?‬
‫את האמת. שזה היה הטלפון שלך.‬
‫הוא רוצה לדבר איתך,‬
‫אבל הוא חושב שגם ביג'אן ואני מעורבים.‬
‫הם עדיין חוקרים את ביג'אן.‬
‫מה שלא קרה או קורה,‬
‫את חייבת לספר לג'אבד. בבקשה.‬
‫זו רק אי הבנה.‬
‫אני אטפל בזה. מבטיחה.‬ ‫-בסדר.‬
‫אתה חייב לספר לה את האמת.‬ ‫-לא ברור איך היא תגיב.‬
‫היא עלולה לברוח, לדווח למשלחת,‬
‫להרוס את הצילומים, ואז נישאר בלי כלום.‬
‫לו רק ידעת במה מדובר עם "פוקסגלאב".‬
‫איך אדע אם אתם לא מספרים?‬
‫זה לא משנה. סמי יספר לה כשיאסוף אותה.‬
‫זה בטוח יותר ככה. היא לא תהיה בסכנה לפחות.‬
‫כלומר, אתה לא תספר לה?‬
‫פיטר צודק.‬ ‫זאת הדרך היחידה להגן על החקירה ועל נור.‬
‫פיטר.‬ ‫-אין לנו ברירה.‬
‫היי. הכול טוב?‬
‫אני צריכה לחזור למשלחת.‬ ‫-למה? מה קורה?‬
‫ג'אבד חקר את האלה בנוגע למסיבה.‬
‫הוא חושד שהיא מעורבת.‬ ‫-את לא יכולה לחזור.‬
‫יש סיכוי שהם הבינו מה עשית.‬
‫את לא רוצה להסתכן בזה.‬
‫לא אתן לה לסבול בגללי.‬
‫תקשיבי, תעשי מה שאת חושבת לנכון, בסדר?‬
‫תשלחי לנו הודעה כשתסיימי,‬
‫ואנחנו נאסוף אותך ונעביר אותך למקום בטוח.‬
‫הכול בסדר?‬
‫כן, הכול טוב.‬
‫אנחנו צריכים את הצילומים, נור.‬
‫משהו קורה.‬ ‫-לא, הכול בסדר.‬
‫אני רוצה לדבר עם רוז. לבד.‬
‫כן. בטח.‬
‫מה קורה? מה הם לא מספרים לי?‬
‫בבקשה, רק תגידי לי.‬
‫זה אחיך.‬ ‫-מה? מה קרה?‬
‫הוא...‬
‫נפצע.‬
‫איך?‬
‫אחד השכנים התערב כשהם יצאו,‬
‫והתפתחה קטטה.‬
‫אני לא יודעת את כל הפרטים, אבל...‬
‫אני חושבת שהוא שבר את היד אולי.‬
‫אבל חוץ מזה, הוא בסדר?‬
‫כן.‬ ‫-למה הם לא אמרו לי?‬
‫הם זקוקים נואשות לצילומים האלו,‬
‫והם לא ידעו איך תגיבי.‬
‫הם היו צריכים להגיד משהו.‬ ‫-אני יודעת.‬
‫אני מצטערת.‬
‫טוב, אני צריכה ללכת, אבל...‬
‫זאת הסיסמה.‬
‫תודה על שהיית כנה.‬
‫אני מקווה שהיה שווה.‬
‫איפה נור?‬ ‫-הלכה.‬
‫לאן את הולכת?‬ ‫-חזרה לדירה.‬
‫סולומון וגה עדיין חופשי.‬ ‫-אני לא יכולה להישאר. יש לי בחילה.‬
‫רוז...‬ ‫-פיטר, יש לנו עבודה.‬
‫מה כל כך דחוף?‬
‫אנשים חיללו את הבית שלי.‬
‫אמריקאים.‬
‫נראה שהם חיפשו את הרשימה שמכרת לי.‬
‫נשמע שהאיש שלך צריך לשפר את נוהלי האבטחה.‬
‫מי נתן לך את הרשימה?‬ ‫-אנחנו לא מסגירים מקורות.‬
‫כמו שלא נסגיר את הקונים שלנו.‬
‫אבל אתה בוטח בהם, כן?‬
‫אנחנו עושים איתם עסקים, לא?‬
‫מה לגבי שני אלו?‬
‫האישה הזאת? הגבר הזה? הם נראים מוכרים?‬
‫לא.‬
‫אני לא יכול להגיד שכן.‬
‫הוא מסתיר משהו.‬
‫הוא משחק בנו.‬
‫המסמכים, איפה הם עכשיו?‬
‫הם במקום בטוח בשולחן העבודה בחדר שלי.‬
‫כדאי להעביר אותם לכספת שלי במשרד.‬
‫הם יהיו בטוחים שם.‬
‫בסדר, מה שתגיד.‬
‫בסדר.‬
‫נוכל לעצור בבית שלך בדרך.‬
‫כמובן.‬
‫הכונן נקי.‬
‫רגע האמת.‬
‫הביון הצרפתי? איך הצרפתים קשורים לזה?‬
‫מה? מה כתוב?‬ ‫-אין לזה שום קשר ל"פוקסגלאב".‬
‫מה זאת אומרת?‬
‫רשימה של מתנגדים איראנים שחיים באירופה.‬
‫שמות, כתובות, שמות בדויים.‬
‫זה מועיל לממשלת איראן אם הם רוצים לנקום.‬
‫לא רלוונטי בכלל מבחינתנו.‬
‫לא יכול להיות.‬
‫בזבזנו שלושה ימי עבודה בשביל זה?‬
‫אחיה של נור מת לחינם?‬
‫מבצעי "פעולת לילה" אף פעם לא פשוטים.‬
‫היה מוזר אם לא היינו‬ ‫מגיעים לפעמים למבוי סתום.‬
‫זה אומר שצריך לגשת לזה מזווית אחרת.‬
‫אבל עדיין יש קשר בין זה לבין "פוקסגלאב".‬
‫סולומון וגה והאיש שהתקשר אליי.‬
‫נראה שהוא מנהל את העסק.‬
‫אולי הם השתמשו ב"פוקסגלאב" למטרות שלהם?‬
‫הוא מסר את זה לאיראן בתמורה למה?‬
‫וורן אמר שסולומון נראה כמו מתווך,‬ ‫אבל בשביל מי?‬
‫אולי סולומון והבוס שלו‬ ‫הם סוכנים זרים של האיראנים.‬
‫הם מוצאים עבורם נשק כימי‬ ‫בסגנון של "עשה זאת בעצמך",‬
‫ורשימה של יעדים. אולי זה העניין.‬
‫בכל מקרה, נראה שהדרך היחידה להתקדם‬ ‫היא דרך סולומון.‬
‫ומצאנו גם קשר חדש.‬
‫מי שסחר במידע הצרפתי הזה.‬
‫הכול מודפס בצבע, וזה אומר ש...‬
‫שאפשר לזהות את המדפסת.‬ ‫-בדיוק.‬
‫אנחנו צריכים רק תקריב טוב מספיק.‬
‫הנה. תאריך, מספר סידורי, שעה.‬
‫הכול כאן.‬ ‫-נכון.‬
‫אליס לימדה אותי את זה.‬
‫כן?‬ ‫-כן.‬
‫תנחש מי לימד אותה.‬
‫- בית המעצר‬ ‫של בית הדין הפלילי הבין-לאומי, האג -‬
‫תודה, רבותיי.‬
‫ברשותכם, מרשי ואני צריכים לדון‬ ‫בסוגיות משפטיות עם בנו.‬
‫כן, כמובן.‬
‫סלואן מוסרת דרישת שלום.‬
‫תזכיר לי מיהי שוב?‬
‫עברתי דרך ארוכה כדי להיות כאן היום‬
‫כי אני חושב שהייתה תקלה בתקשורת.‬
‫מרקוס.‬
‫אני יודע שהוא בן משפחה,‬ ‫אבל לא כדאי לשלוח פטיש‬
‫לבצע עבודה של אזמל.‬
‫הגישה שלו... לא עדינה.‬
‫אני מעדיף חוסר עדינות על חוסר יעילות.‬
‫מה עשית חוץ מלחתום על המחאות‬ ‫ולשתות עם חברי עבר מהקולג'?‬
‫זה לא...‬
‫כלומר...‬
‫אליוט יכול היה לעזור.‬
‫לא פשוט להשיג חנינה‬ ‫למישהו שהורשע בפשעי מלחמה.‬
‫הורשע?‬
‫באיזו סמכות?‬
‫האו"ם מתכופף לרצונה של אמריקה.‬
‫מצחיק שהשטן מגנה אותך‬ ‫על השימוש במה שהוא יצר.‬
‫הצביעות שלהם תיחשף בבוא העת,‬ ‫אני מבטיח. אבל אני...‬
‫לא אוכל להתקדם‬ ‫אם לא תכלא את כלב המלחמה שלך.‬
‫מרקוס מודע לגבולות. אני זה שקובע אותם.‬
‫כלומר?‬
‫אתה בטח לא תמים עד כדי כך.‬
‫אינך יכול לעשות דבר‬ ‫שיאלץ אותם להודות באמת.‬
‫התוכנית מעולם לא הייתה‬ ‫רק לחשוף את הצביעות שלהם, נכון?‬
‫אתה רוצה פעולת ראווה על אדמת אמריקה.‬
‫למה לא אמרת לי?‬
‫כי השם שלך מתנוסס‬ ‫על כל החשבונות שמלאים בכסף שלי.‬
‫חשבת שלא אשחרר כספים אם אדע את האמת?‬
‫תמיד שנאת לצוד כשהיית ילד.‬
‫היית ממציא תירוצים ילדותיים‬ ‫כדי להישאר בבית,‬
‫כדי להישאר במקום חם‬ ‫כשהגברים יצאו אל החושך הקר.‬
‫אבל כשחזרנו הביתה אחרי שעות‬ ‫עם חזיר בר במשקל 90 ק"ג,‬
‫מי היה מפלס את דרכו לחזית‬ ‫כדי לקבל חט כפרס?‬
‫כל התהילה, בלי שום מאמץ.‬
‫זו אשמתי.‬
‫נעניתי לאימך ואפשרתי לחולשה הזאת להתקבע‬
‫כשהיית עדיין גור.‬
‫ואז הסכמתי לשלוח אותך לאנגליה‬
‫לרכוש השכלה בכל הדברים‬ ‫הלא נכונים, כך מתברר.‬
‫ועכשיו חסר לך האינסטינקט הנדרש‬
‫להקרבה גדולה כל כך.‬
‫זה באמת מה שאתה חושב?‬
‫לא, בני, זה מה שאני יודע.‬
‫אני לא הילד שהכרת פעם.‬
‫מילים חלולות, טומאש.‬ ‫-לך תזדיין!‬
‫מה לגבי המילים האלו? גם הן חלולות?‬
‫אולי אני טועה.‬
‫עוד נראה.‬
‫תבדוק בכיסים, בבטנה, בכל מקום.‬
‫אם תמצא משהו, תודיע לי מיד.‬
‫נור, חזרת.‬
‫שלום.‬
‫הכול בסדר?‬ ‫-כן.‬
‫רציתי לדבר איתך על משהו.‬
‫בעצם,‬
‫בואי נדבר במשרד שלי.‬
‫פרטי שם יותר.‬
‫איך היה אצל הרופאה?‬
‫ואו, זה לקח המון זמן.‬
‫שירותי הבריאות האמריקאים ממש איומים.‬
‫אבל קיבלתי תרופה, לשמחתי.‬
‫זה טוב.‬
‫רציתי להבהיר משהו בנוגע לערב ההוא במסיבה.‬
‫הטלפון שהאלה מצאה היה שלי.‬
‫האלה אמרה לי שהיו לך שאלות.‬
‫לא היה לה שום קשר לזה.‬
‫זאת הייתה טעות שלי.‬ ‫אני מצטערת שגרמתי לבהלה או לבלבול.‬
‫תרשי לי?‬
‫נור, אף אחד לא היה אמור להיות למעלה.‬
‫אני יודעת.‬
‫זה היה מקרה חירום.‬ ‫חיפשתי שירותים פנויים כי...‬
‫הייתה לי בעיה נשית.‬
‫לא התכוונתי לזלזל בכללים.‬
‫מיהרתי ושכחתי את הטלפון שלי.‬
‫ראית עוד מישהו למעלה?‬
‫לא, הייתי לבד, עד כמה שראיתי.‬
‫האלה אמרה שאישה אמריקאית‬ ‫מצאה את הטלפון שלך.‬
‫לא ראיתי אותה.‬
‫ואני בטוחה שגם האלה לא קשורה אליה.‬
‫עבאס יודע על כל זה?‬
‫עדיין לא.‬
‫אבל...‬
‫אני חייב לספר לו.‬
‫הוא יפטר אותי.‬
‫אני חושב שתהיי בסדר.‬
‫יש לו בעיות גדולות יותר להתמודד איתן.‬
‫כמו מה להגיד לשר החוץ‬
‫כשהוא ישאל אותו למה פורץ‬
‫שוטט במעון שלו.‬
‫הוא יסתבך בגלל זה?‬
‫יכול להיות.‬
‫אבל...‬
‫עבאס עבר כבר דברים קשים יותר.‬
‫למה אתה מתכוון?‬
‫שירין, הבת שלו.‬
‫לא שמעת על זה?‬
‫אני יודעת שהם לא בקשר, אבל מה קרה?‬
‫היא נסעה ללמוד בחו"ל‬
‫והתאהבה בגבר זר.‬
‫היא מעולם לא חזרה הביתה לאיראן.‬
‫ואז היא נפלה קורבן לתעמולה המערבית,‬
‫ואמרה דברים כוזבים ומסיתים‬
‫נגד המדינה שלנו.‬
‫היא לא רק ביישה את ארצה ואת משפחתה,‬
‫היא גם פגעה בקריירה של אביה.‬
‫נדרש לו עשור כמעט כדי להתאושש מזה.‬
‫אני...‬
‫אשאיר את זה אצלי, אבצע כמה בדיקות,‬
‫כדי לוודא שהוא נקי מווירוסים.‬
‫תודה.‬
‫אני חושבת שאחזור הביתה בגלל ההתקררות.‬
‫אלווה אותך.‬
‫לא, זה בסדר, אני...‬
‫בבקשה.‬
‫זה יהיה לי לעונג.‬
‫היי, גרטשן, סליחה על הרגע האחרון.‬
‫לא ידעתי למי עוד לפנות.‬
‫אני שמחה שיצרת קשר. תהיתי מה שלומך.‬
‫מה קורה?‬
‫אני יודעת שלא הייתי פתוחה‬ ‫בנוגע לכל מה שקרה‬
‫אחרי שהדודים שלי נהרגו בשנה שעברה, אבל...‬
‫אני רוצה לנסות.‬
‫אחרי הפריצה לבית,‬
‫היה לי חבר שעזר לי לעבור את זה.‬
‫גם לו היו כל מיני בעיות,‬
‫ואני עזרתי לו בזה.‬
‫במשך זמן מה, הרגשתי שאנחנו צוות.‬
‫ואז הוא... הוא נעלם.‬
‫ולא דיברנו במשך הרבה זמן.‬
‫הוא הסתבך בצרה כלשהי לאחרונה, ו...‬
‫חשבתי שאוכל לעזור לו.‬
‫אבל הוא במקום ממש אפל כרגע,‬ ‫ואני חוששת שאם אישאר כאן...‬
‫לא יודעת, אולי גם אני אחזור למקום הזה.‬
‫אני מתחילה להתחרט על שבאתי לכאן.‬
‫נשמע שנקשרתם זה לזה על בסיס טראומה משותפת.‬
‫זה יוצר חיבור חזק,‬
‫אבל לא בהכרח בריא.‬
‫כמה זמן את מכירה אותו?‬
‫פחות משנה לסירוגין.‬
‫זה לא הרבה זמן.‬
‫לפי האופן שבו את מדברת עליו,‬ ‫אני רואה שהוא יקר לך, מאוד,‬
‫אבל את צריכה לשאול את עצמך‬
‫אם תרגישי אותו דבר גם אחרי שהעשן יתפזר.‬
‫כן.‬
‫אני לא יודעת.‬
‫אני יודעת כמה קשה היה לך‬ ‫לדבר על החוויה שלך‬
‫אחרי הפריצה לבית.‬
‫זאת התקדמות גדולה, רוז.‬
‫תודה ששיתפת אותי בזה.‬
‫כוסית יין מלבק, בבקשה. תחליט אתה על המותג.‬
‫ומה שהחברה שלי רוצה.‬
‫יין מלבק נשמע מצוין. תודה.‬
‫מתי הבחנת בי בפעם הראשונה?‬
‫רחוב אחד בערך אחרי שיצאתי מבית המשלחת.‬
‫בצרפת מלמדים מעקב נגדי‬
‫כל דיפלומט שהם שולחים לאו"ם, מיס לוראנט?‬
‫הייתי בדרך לפגישה עם עמיתי הבלגי.‬
‫אני לא אוהבת לפספס פגישות.‬
‫- אף-בי-איי -‬
‫איך אוכל לעזור לך, הסוכנת ויבר?‬
‫נתקלתי לאחרונה בקבצים המסווגים האלו‬ ‫של הביון הצרפתי‬
‫עם שמות של מתנגדים‬ ‫למשטר האיראני באיחוד האירופי.‬
‫איפה מצאת אותם?‬
‫בידי האיראנים, וזה בעייתי‬
‫בהתחשב בחיסולים הממוקדים‬ ‫שהם ביצעו לאחרונה.‬
‫כן, זה באמת בעייתי.‬
‫אשמח להעביר את זה‬ ‫לאנשי הקשר שלי בביון הצרפתי.‬
‫אין צורך. יש לי חברים שם.‬
‫אוכל להעביר אותם אם הנסיבות ידרשו זאת.‬
‫לא, תהיתי אם יש לך מושג‬
‫מי הדליף את המידע.‬
‫אני מקווה שאת לא משוטטת בניו יורק‬
‫ועוקבת אחרי כל דיפלומט צרפתי.‬
‫אני לא יודעת.‬
‫יש ודאי תריסר סוכנים סמויים‬ ‫של הביון הצרפתי בעיר.‬
‫כל העיר מלאה בסוכנים בימי העצרת הכללית.‬
‫את צודקת. בגלל זה האף-בי-איי‬ ‫שולח סוכן זוטר מסכן‬
‫לכל ספרייה, חנות דפוס, חלל עבודה משותף‬
‫וכל מדפסת צבעונית לשירות הציבור‬ ‫שהם מצליחים למצוא.‬
‫ועל כל דף נייר‬ ‫יש נקודות צהובות זעירות כאלו‬
‫שמציינות את התאריך, השעה,‬ ‫והמספר הסידורי של המדפסת.‬
‫הסוכן המסכן הזה‬
‫מזין כל מספר סידורי לתוך מסד נתונים,‬ ‫בנוסף למיקום.‬
‫כל זה כדי שכשאני מוצאת נקודות כאלו‬ ‫על מסמך מודיעין מסווג,‬
‫אוכל לאתר איזו מדפסת בפינה האחורית‬
‫של חנות הדפוס של פרנק‬ ‫בפינת רחוב שתיים ו-34.‬
‫למזלי ולרוע מזלו,‬
‫פרנק נשדד לפני חודש.‬
‫הוא התקין מצלמות אבטחה נסתרות‬ ‫בכל רחבי החנות שלו‬
‫ותיעד אישה שעברה שם‬ ‫לפני שבועיים בשעה 15:43.‬
‫אשת "פיתוח בר-קיימא" באו"ם‬
‫וסוכנת סמויה של הביון הצרפתי,‬ ‫ז'קלין לוראנט.‬
‫את נראית סמוקה קצת, ז'קלין.‬
‫אל תדאגי.‬
‫אין לי עניין לחשוף אותך.‬ ‫-אז מה את רוצה?‬
‫היכרות.‬
‫נור סימסה לי מהמכשיר החד-פעמי שלה.‬
‫היא תנסה לצאת הלילה.‬ ‫אני בכוננות למקרה שהיא תעשה את זה.‬
‫חשבתי שאתה וקת'רין‬ ‫תעבדו כל הלילה על המידע.‬
‫האמת...‬
‫המידע לא קשור בכלל ל"פוקסגלאב".‬
‫אז השקר לנור, מות אחיה, הכול היה לחינם?‬
‫לא לחינם. קת'רין בודקת כיוון חקירה,‬
‫אבל כן, זה לא היה‬ ‫הפתרון הפשוט שקיווינו לו.‬
‫אני יודע שביקשתי הרבה ממך, רוז.‬
‫אני מצטער.‬
‫אני לא זאת שצריך להתנצל בפניה.‬
‫אני עושה כמיטב יכולתי.‬ ‫החלטות קשות הן חלק מהעבודה.‬
‫העבודה שלך. זה ההבדל.‬
‫אתה בחרת להיות סוכן לילה, אני לא.‬
‫זאת קת'רין.‬
‫נכון. אני יודעת איך זה עובד.‬
‫היי. מצאת את לוראנט?‬ ‫-יותר מזה. שכנעתי אותה לשתף פעולה.‬
‫היא אומרת שהיא מוכרת סודות מדינה‬ ‫לסולומון וגה כבר שנים.‬
‫שנים?‬
‫אבל היא לא יודעת לאן המידע מגיע‬ ‫או איך משתמשים בו.‬
‫מה היא מקבלת בתמורה? מזומנים?‬ ‫-לפעמים.‬
‫בפעמים אחרות זו עסקת חליפין.‬
‫מודיעין זר, חומר סודי ביותר‬ ‫בשביל הביון הצרפתי.‬
‫ומה לגבי "פוקסגלאב"?‬
‫האמת, היא נראתה מבולבלת כשהזכרתי את השם.‬
‫אם זה נמשך כבר שנים,‬
‫אולי "פוקסגלאב" זה רק חלק‬ ‫מתצרף הרבה יותר גדול.‬
‫אני מקווה שנגלה בקרוב.‬
‫אמרתי לה לקבוע פגישה‬ ‫עם סולומון וגה בעוד שעתיים.‬
‫אין די זמן כדי להכין סוכן אחר.‬
‫לא צריך. אני אלך לפגישה.‬ ‫-את?‬
‫אין לנו זמן לצרף מישהו אחר,‬
‫ואני היחידה שהוא לא ראה.‬
‫אני אציג את עצמי כמוכרת פוטנציאלית.‬
‫תעקוב אחריו ואולי הוא‬ ‫יוביל אותנו למישהו בכיר יותר.‬
‫מאין לך שלוראנט לא טומנת מלכודת?‬
‫אני לא יודעת אבל אני מוכנה להמר.‬
‫תשלחי לי את הכתובת.‬
‫אנסה לארגן מעקב ככל האפשר,‬
‫אבל אני רוצה להיות בשטח כגיבוי.‬
‫נצטרך מישהו שיצפה בצילומים.‬
‫אתה ורוז השלמתם כבר?‬ ‫-היא צריכה קצת מרחב.‬
‫לא אוכל לבקש ממנה עזרה.‬
‫טוב, אני יכולה לבקש.‬
‫ארבע שנים נוספות תחת אותה מפלגה‬ ‫שנתנה לנו את אשלי רדפילד,‬
‫שנתנה לנו את דיאן פאר‬
‫וכל הדברים השערורייתיים שהתלוו לזה.‬
‫זה בלתי נסבל.‬
‫לאמריקאים מגיע לתת אמון במוסדות שלהם שוב,‬
‫והם אמורים לישון בשקט‬
‫בידיעה שיד איתנה אוחזת בהגה.‬
‫בעימות האחרון, מתחת ביקורת על המושל הייגן‬
‫ועל מה שתיארת כאג'נדה ניאו-בדלנית.‬
‫מה צריך, לדעתך,‬ ‫להיות תפקידה של ארה"ב בחו"ל?‬
‫אחרי ששירתי בוועדת המודיעין,‬
‫ואחרי התפקיד שלי בממשל הקודם,‬
‫הציבור האמריקאי מודע לדעותיי בעניין זה.‬
‫אי אפשר להנהיג את העולם מהיציע.‬
‫המושל הייגן רוצה לפרוש מנאט"ו,‬
‫להפסיק לשתף מידע עם "חמש העיניים",‬ ‫לבטל את המימון לאו"ם.‬
‫אולי כך הוא מנהל מדיניות חוץ‬
‫מאחוזת המושל שלו בטופיקה, אבל...‬
‫אשת הקשר שלנו מהביון הצרפתי יצרה קשר.‬
‫יש לה משהו חדש למכור?‬
‫מישהו.‬
‫היא רוצה להכיר לנו מישהו.‬
‫שלושה ימים אחרי מסע החיפוש של סת'רלנד‬
‫במעון השגריר האיראני.‬
‫אתה מאמין בצירופי מקרים, סולומון?‬
‫אני יודע שאתה לא.‬
‫אז תארגן את זה.‬ ‫-בוצע כבר.‬
‫טוב מאוד.‬
‫הייתי אומר שלמושל יש הבנה לקויה‬ ‫בנוגע לדרך שבה העולם פועל.‬
‫איך מתקדמות ההכנות למחר?‬
‫אנחנו עומדים בלוח הזמנים.‬ ‫-טוב. תשמור לי מקום ברכב.‬
‫באמת?‬
‫באמת.‬ ‫-בסדר.‬
‫אבל אלו האנשים שלי. הם מקבלים פקודות ממני.‬
‫האנשים שלך?‬
‫לא. הם משרתים את רצונותיו של אבי,‬
‫בדיוק כמוך.‬
‫דיברת איתו?‬ ‫-נפגשתי איתו, כן.‬
‫הבנתי את התוכנית.‬
‫ו...?‬
‫ואני מקבל אותה,‬
‫ללא סייג.‬
‫אני בדרך חזרה עכשיו.‬ ‫-נהיה מוכנים עד שתנחת.‬
‫תוודא שזה יקרה.‬
‫נוכל לדבר?‬
‫פיטר אמר לי איפה...‬
‫אתם שוהים.‬
‫למה את כאן, קת'רין?‬
‫תני לי לנחש. את זקוקה לעזרתי במשהו?‬
‫קבעתי פגישה עם סולומון וגה.‬
‫פיטר מתקין כמה מצלמות באזור המפגש,‬
‫וקיוויתי שתוכלי להתחבר‬ ‫לכמה מצלמות אבטחה נוספות.‬
‫לצפות במתרחש.‬ ‫-לא.‬
‫האמת, חשבתי שהנוכחות שלך רק תגרום כאב ראש,‬
‫אבל היית בעלת ערך רב.‬
‫כלומר, בטח ירשת משהו מדודה שלך.‬
‫אל תדברי עליה. לא הכרת אותה.‬
‫לא. ג'יימי הוקינס‬
‫הזכיר כל הזמן את "סיידווינדר" ו"גאזל"‬ ‫כשהוא היה קצין המשימה שלי.‬
‫אז איפה היית בשנה שעברה? אחרי שהם נהרגו?‬
‫כשפיטר ואני נמלטנו על חיינו.‬ ‫איפה הייתה "פעולת לילה" אז?‬
‫כשהגופה של הוקינס נמצאה בשטח,‬ ‫עצרו את כולנו.‬
‫אותי ואת שאר הסוכנים.‬
‫לא ידענו אם הפגיעה הייתה מבפנים.‬
‫עצרנו את כל החקירות כדי לשלול את כולם.‬
‫זה היה מפחיד.‬
‫לא ידעתי אם אוכל לבטוח‬ ‫באנשים שהיו הכי קרובים אליי.‬
‫וזה הדבר הכי קשה בעבודה,‬ ‫להבין מי עומד מאחורייך.‬
‫ואת סומכת עליי שאעמוד מאחורייך?‬
‫חשבתי שאני לא חלק מהמשפחה.‬ ‫-זה מגיע לי.‬
‫אבל משפחות גדלות.‬
‫והעובדה שפניתי לאזרחית‬ ‫אמורה להראות לך, יותר מלכל אחד אחר,‬
‫עד כמה אני נואשת.‬
‫אני עומדת להיכנס למצב שבו כל מי שסביבי‬
‫רוצה כנראה להרוג אותי.‬
‫וחסרים לי קצת חברים כרגע.‬
‫כרגע, פיטר הוא כל מה שיש לי.‬
‫פיטר הספיק לי בעבר. את תהיי בסדר.‬
‫בכל זאת, אני ממש זקוקה לך.‬
‫אני לא רוצה להיות במצב‬ ‫שיאלץ אותי לפגוע בנוספים.‬
‫סיימתי. לא אוכל לעשות את זה שוב.‬ ‫זה לא מי שאני.‬
‫לא נכון להתייחס לעבודה הזאת‬ ‫במושגים של טוב ורע,‬
‫כי הכול יחסי.‬
‫אני כן יכולה להגיד לך‬
‫שסוכן טוב מודע להשלכות של מעשיו,‬
‫וסוכן רע הוא זה שנשאר אדיש להן.‬
‫ואם יש לזה ערך כלשהו,‬
‫נשמע שהדודה והדוד שלך היו סוכנים מעולים.‬
‫ופיטר?‬
‫טרם הוחלט.‬
‫זאת רק ההתחלה בשבילו.‬
‫אבל הוא כן טוב יותר כשאת לצידו.‬
‫בסדר.‬
‫אבל תפסיקו להסתיר ממני דברים.‬
‫אם את רוצה שאעזור, אני רוצה לדעת הכול.‬
‫כך חשבתי,‬
‫אז דיברתי עם סגן המנהל מוזלי,‬
‫והוא קיבל אישור מיוחד‬ ‫לעדכן אותך בנוגע ל"פוקסגלאב".‬
‫מה זה?‬
‫מי זה?‬
‫נור,‬
‫אני צריך שתבואי איתי.‬
‫ברגע זה.‬
‫למה?‬
‫בבקשה.‬
‫רק שתדעי שאם תנסי לדפוק אותי,‬
‫הוריתי לשלוח העתקים‬ ‫של המידע ושל צילומי האבטחה‬
‫לממונים עלייך.‬
‫זה ברור?‬
‫את לחוצה.‬
‫אני בסדר גמור.‬
‫עדיף לדבר על זה עכשיו.‬
‫הוא אולי לא נראה כזה, אבל הוא ערמומי.‬
‫הוא ישים לב.‬
‫ביררתי עלייך.‬
‫עברת לצרפת כשהיית בת 12,‬
‫התחלת לעבוד עבור המדינה שלך‬ ‫מיד אחרי האוניברסיטה.‬
‫משרות דיפלומטיות בתוניס, בגדד, מוסול.‬
‫נדמה שבשלב מסוים באמת אהבת את העבודה שלך.‬
‫את רוצה לדעת למה, זה העניין?‬
‫בפברואר 2015 זימנו אותי בחזרה למשרד הפנים‬
‫ואמרו לי ששירתי את ארצי באופן ראוי להערכה,‬
‫תודה,‬
‫אבל שהחלק הזה בקריירה שלי הסתיים.‬
‫לא משנה שעזרתי למנוע מלחמת אזרחים בקמרון.‬
‫ההשפעה של כל הקריירה שלי הסתכמה במספר אחד.‬
‫הגיל שלי.‬
‫במשך שלוש שנים ישבתי מאחורי שולחן.‬
‫ואז פנה אליי מישהו שהציע לי מודיעין‬
‫שהביון הצרפתי נזקק לו נואשות.‬
‫ובתמורה, נתתי לו מידע‬
‫כל כך חסר משמעות שאפילו לא זכור לי מה.‬
‫ואחרי זה, החליטו במשרד הפנים‬
‫שנותרו בי חיים כלשהם בסופו של דבר.‬
‫זה לא שאני לא אוהבת יותר את העבודה שלי.‬
‫אני אוהבת אותה יותר מדי.‬
‫ויש לי הרגשה שגם את ככה.‬
‫כן, אז תעדכן אותי.‬
‫תודה.‬
‫נור,‬
‫שבי, בבקשה.‬
‫שבי.‬
‫מתי דיברת עם המשפחה שלך בפעם האחרונה?‬
‫לפני כמה ימים.‬
‫למה?‬
‫המשטרה באספהאן קיבלה דיווחים‬ ‫בנוגע לתקרית בבית שלך.‬
‫אני לא יודע איך להגיד את זה, אבל נראה ש...‬
‫אימא שלך נעדרת.‬
‫נעדרת?‬
‫מה זאת אומרת? מה קרה?‬
‫המשטרה עדיין חוקרת.‬
‫ואחי?‬
‫הפרטים עדיין נאספים.‬
‫אבל נמצאה גופה על הכביש‬ ‫במרחק כמה קילומטרים מהבית שלך.‬
‫גופה?‬
‫מה זאת אומרת?‬
‫אני לא מבינה. ספר לי, בבקשה, מה קרה.‬
‫אני ממש מצטער, נור,‬
‫אבל אני צריך לבקש ממך‬
‫לזהות את האדם שבצילום הזה.‬
‫לא.‬
‫לא יכול להיות.‬
‫לא, זה בלתי אפשרי.‬
‫לא יכול להיות.‬
‫אנחנו לא יודעים בדיוק...‬ ‫-לא, זה לא יכול להיות.‬
‫לא.‬
‫אני רואה אותן.‬
‫גם אני. קלטת את קוד הכניסה?‬
‫כן. קלטתי.‬
‫אני רואה את הדירה.‬
‫קומה שלישית, פינה דרום-מערבית,‬ ‫כמו שלוראנט אמרה.‬
‫אבל לא רואים פנימה מכאן.‬
‫את רואה?‬ ‫-לא.‬
‫אבל יש לי רק שתי זוויות.‬
‫התקרבתי כמה שיכולתי בלי להיחשף.‬
‫תודיעי לי אם תראי משהו, בסדר?‬ ‫תנועה, אורות, סימן חיים כלשהו.‬
‫שאר הבניין נראה לי די ריק.‬
‫לא אהיה מופתע אם כל הבניין‬ ‫מיועד רק לפגישות כאלו.‬
‫צריך הרבה כסף בשביל זה.‬
‫לא חשבת שאגיע חמושה‬ ‫אחרי כל הזמן הזה, נכון?‬
‫לא תמיד אפשר לסמוך על חדשים.‬
‫בלי להעליב.‬ ‫-לא נעלבתי.‬
‫הן נקיות.‬
‫אליזבת, נעים להכיר.‬ ‫-גם לי.‬
‫בואו איתי.‬
‫יש אנשים בחזית.‬
‫תעקבי אחריהם.‬
‫אתן לזה דקה.‬
‫אני אלך מערבה, לבניין מעל בית הקפה.‬
‫אנסה להשיג זווית אחרת.‬
‫רגע, הם נעים לכיוון הבניין שלך.‬
‫מה הם עושים?‬ ‫-רק מסיירים.‬
‫אני רואה אותם במצלמה של בית הקפה.‬
‫נעים לכיוון רחוב 167.‬ ‫-ברגע שהם יחלפו, ארד למטה.‬
‫היית צריך לראות איך היא התנהלה בבגדד.‬
‫זה לא פשוט כשמדובר באישה צעירה.‬
‫את זוקפת לזכותי יותר מדי.‬ ‫החבר'ה מ"ריית'יאון" היו חארות.‬
‫מישהו היה צריך ליישר אותם.‬
‫בכל זאת, זאת הייתה הפתעה נחמדה‬ ‫להיתקל בה אחרי כל השנים האלו,‬
‫ולראות שהיא הסתדרה לא רע.‬
‫לא מספיק.‬ ‫-זה מה שמביא אותך אליי?‬
‫הכנסה נוספת?‬
‫ז'קלין אמרה לי שאתה קונה מידע.‬
‫כן? מה עוד היא אמרה לך?‬
‫שאתה יודע להריח זיבולים מרחוק,‬ ‫ושכדאי לי להישאר בבית‬
‫אלא אם אני באמת רצינית.‬
‫זו עצה טובה.‬
‫בואי נראה אם זה יתאים.‬
‫לעזאזל. רוז, אני לא רואה כלום.‬
‫אני צריך מקום אחר.‬
‫יש חדש בנוגע לאנשי סולומון?‬ ‫-רגע.‬
‫איבדתי אחד.‬ ‫-איפה הם?‬
‫אחד הבחורים חזר.‬
‫הסמטה בפינה הצפון-מערבית‬ ‫של הבניין שנכנסת אליו.‬
‫טוב, אני הולך דרומה.‬
‫לנסות לרדת לבניין אחר.‬
‫פיטר, לך מזרחה.‬
‫מה?‬ ‫-סמוך עליי. לך מזרחה.‬
‫בסדר.‬
‫נו כבר.‬
‫מה קורה?‬ ‫-אל תגיד כלום.‬
‫לא ברור איך אבל נראה לי שהם מאזינים.‬
‫בסדר, אני מושתק. את בטוחה?‬ ‫-הם הקיפו את הבניין.‬
‫הם שינו כיוון בכל פעם שאתה שינית.‬ ‫הם מאזינים לנו.‬
‫הם יודעים שאנחנו כאן.‬
‫קת'רין.‬
‫כראש האגף לפיתוח יכולות, אני קרובה‬
‫להרבה מידע שקשה להשיג אותו.‬
‫זה הכול?‬
‫להרבה קבלנים של משרד ההגנה‬ ‫יש סיווג ביטחוני גבוה.‬
‫למה הקרבה שלך מיוחדת כל כך?‬
‫זה יהיה החוזה החדש שלנו.‬
‫מחלקת הסייבר של האן-אס-איי.‬
‫חזית אבטחת הרשת של הממשל הפדרלי.‬
‫ואת פשוט מוכנה למכור את המדינה שלך?‬
‫במחיר הנכון.‬
‫לך לטפל בזה.‬
‫אז...‬
‫נעשה עסקים יחד?‬
‫אני לא רואה אותם.‬ ‫אני לא יכולה להגיד לך לאן ללכת.‬
‫אני אמצא דרך.‬
‫צריך להרחיק אותם.‬ ‫לפנות דרך שתאפשר להגיע לקת'רין.‬
‫בסדר. תיזהר.‬
‫מתחבר לקשר.‬
‫רגע, אני חושבת שיש תנועה בקומה הרביעית.‬
‫יש דירה ריקה בפינה הצפון-מזרחית.‬
‫אנסה לראות טוב יותר משם.‬ ‫-אנחנו יודעים שהוא בבניין.‬
‫נתחיל מהגג ונרד למטה.‬
‫צריך מישהו בצד הדרומי.‬ ‫-קיבלתי.‬
‫אסרוק את הגג וארד למטה.‬
‫זה מסוכן, לא?‬
‫לסכן את מערכת היחסים בינינו בשביל חברה?‬
‫מה זאת אומרת?‬
‫אם אתקדם עם אליזבת וזה לא יסתדר,‬
‫סביר להניח שזה יהיה סוף ההסדר בינינו.‬
‫אני חושבת שאתה תהיה מרוצה ממנה.‬
‫כמו שהיית מרוצה ממני.‬
‫נוכל לדבר? ביחידות.‬
‫בתחום הזה, מה שאנחנו צריכים,‬ ‫מה שאנחנו מעריכים,‬
‫זה מקורות אמינים.‬
‫אנשים שאפשר לבטוח בהם שיספקו‬ ‫את מה שהם אומרים שהם יכולים לספק.‬
‫בגלל זה אנחנו מקדישים זמן‬ ‫לבדיקת המקורות שלנו,‬
‫לטיפוח נכסים אמינים.‬
‫בגלל זה, בכל השנים שלי בתחום הזה,‬
‫אף מקור מעולם לא הפנה אותנו למישהו אחר.‬
‫אבל זאת הבעיה בניו יורק.‬
‫יש יותר מדי חולדות.‬
‫לא!‬
‫לא. שבי.‬
‫תירגעי.‬
‫את תספרי לי כל מה שאת יודעת‬ ‫על פיטר סת'רלנד,‬
‫ומה זה בדיוק "פעולת לילה".‬
‫עוד אחד מתקרב מהצד הדרומי של הבניין.‬
‫הבנתי.‬
‫כמעט הגעתי.‬
‫אתה צוחק עליי.‬
‫כן, חיפשתי בכל מקום. הוא לא כאן.‬ ‫מרתף, גג, שום דבר.‬
‫נצטרך לבדוק בכל חדר.‬ ‫-אני אהרוג את הבן זונה הזה.‬
‫אנחנו רואים אותו.‬
‫סת'רלנד!‬
‫רוז, הם מאחוריי!‬
‫פיטר?‬ ‫-מצאתי דרך לצאת מהמרתף.‬
‫לאן ללכת?‬ ‫-אתה יכול להגיע לשדרת אמסטרדם?‬
‫יש אוטובוס שיוצא משם עכשיו.‬ ‫הוא נוסע מערבה.‬
‫אני בדרך.‬ ‫-בחזרה לחזית!‬
‫לעזאזל!‬ ‫-פיטר, הגעת לאוטובוס?‬
‫בקושי. אני בטוח?‬ ‫-כן.‬
‫אאסוף אותך עוד שבע תחנות.‬
‫נמשיך לעקוב אחריו. שניכם, תביאו רכב.‬
‫היי.‬ ‫-הם הסתלקו.‬
‫עכשיו אתה באמת בטוח.‬
‫תזדרז. יש לך אולי חמש דקות‬ ‫לפני שהם יעלו על זה.‬
‫אני אמצא דרך.‬
‫איפה פיטר?‬ ‫-אני לא יודעת מי זה פיטר סת'רלנד.‬
‫את לא יודעת מיהו?‬ ‫-לא.‬
‫מהר.‬
‫אני נשבעת שאני לא יודעת על מה אתה מדבר.‬
‫אני לא יודעת אפילו איך לשכנע אותך.‬
‫אולי אם אביא מגבת ודלי מים,‬ ‫אני אשכנע אותך.‬
‫תרגום כתוביות: דנה סבן‬